उद्धव ठाकरे

राज्यात कोरोनाची दुसरी लाट आहे की नाही हे 8-15 दिवसांत कळेल असं उद्धव ठाकरे म्हणाले. 

"जर यावेळी काळजी घेतली नाही तर लॉकडाऊन पुन्हाला लावावा लागेल आणि यावेळी (अंमलबजावणी) अवघड असेल," असा इशारा मुख्यमंत्री उद्धव ठाकरे यांनी जनतेला दिला आहे.

लॉकडाऊनबाबत बोलताना मुख्यमंत्री म्हणाले, "लॅाकडाऊन करावा का? मी तुम्हाला विचारतोय. याचं उत्तर मी पुढचे 8 दिवस घेणार आहे. ज्यांना लॅाकडाऊन हवा ते विना मास्क फिरतील. त्यामुळे सूचना पाळा आणि लॅाकडाऊन टाळा."

उद्धव ठाकरेंच्या भाषणातले 9 महत्त्वाचे मुद्दे

उद्धव ठाकरे यांनी सोशल मीडियाद्वारे जनतेशी संवाद साधला आणि कोरोनाच्या वाढत्या प्रादुर्भावाबद्दल माहिती दिली. कोरोना रोखण्यासाठी नियमांचं पालन करण्याचं आवाहन उद्धव ठाकरे यांनी केलं. 

उद्धव ठाकरे यांच्या संवादातील 9 महत्त्वाचे मुद्दे आपण पाहूया :

1) 'आपल्या हातात लस ही दिलासादायक गोष्ट'

"पुढच्या महिन्यात कोरोना येऊन एक वर्ष होईल, दिलासादायक गोष्ट म्हणजे लस आपल्या हातात आहे," असं उद्धव ठाकरे म्हणाले.

आपण आतापर्यंत 9 लाख कोव्हिडयोद्ध्यांना लस दिल्याची माहितीही मुख्यमंत्री ठाकरे यांनी दिली.

2) 'लशीमुळे साईडइफेक्ट्स होत नाहीत'

लशीमुळे कोणतेही घातक साईडइफेक्ट्स आढळले नाहीत, असं सांगत मुख्यमंत्री ठाकरे यांनी लशीबद्दल सर्वांच्या मनातील संभ्रम दूर करण्याचा प्रयत्न केला.

"कोव्हिडयोद्ध्यांनो, आपण सैनिक आहात, तुम्ही बेधडकपणे जाऊन लस घेऊन या," असं आवाहनही मुख्यमंत्र्यांनी केलं.

3) 'सर्वसामान्यांना लस कधी मिळणार हे केंद्र ठरवेल'

सर्वसामान्य लोकांना लस कधी मिळणार, हे केंद्र सरकार ठरवतोय, असं उद्धव ठाकरे म्हणाले.

यावेळी उद्धव ठाकरे यांनी केंद्र सरकारला टोमणाही मारला. ते म्हणाले, "बाकीच्या लोकांना लस कधी? उपरवाले की मेहेरबानी. कारण हे सगळं केंद्र सरकार ठरवतंय. ते इतर देशांनाही पाठवत आहेत."

4) 'लस घेण्याआधी आणि नंतरही मास्कघालणं अनिवार्य'

"कोरोनासोबत आपण युद्ध लढतोय, पण हे युद्ध लढताना औषधरुपी तलवार आली नाहीय, त्यामुळे मास्करुपी ढाल आपल्याकडे हवी," असं मुख्यमंत्री म्हणाले.

तसंच, लस घेण्याआधी आणि नंतरही मास्क घालणं हे अनिवार्य आहे, असंही ते म्हणाले.

5) 'कोरोना पुन्हा डोकं वर काढतोय'

राज्यात पुन्हा कोरोना डोकं वर काढतोय, असं सांगतानाच मुख्यमंत्री उद्धव ठाकरे म्हणाले, "राज्यात लाट आलीये की नाही हे 8-15 दिवसांत... \n\nवरील लेखासाठी मला एक चांगले शीर्षक द्या.
कोरोना लॉकडाऊन : उद्धव ठाकरे यांच्या भाषणातले 9 महत्त्वाचे मुद्दे